**The Amazing Race Canada 4** var den fjerde sesongen av den canadiske realityserien ***The Amazing Race Canada***. Serien er basert på den amerikanske serien *The Amazing Race*. Den fjerde sesongen fulgte ti lag, alle bestående av to personer med en eksisterende relasjon, i et kappløp rundt om i Canada og verden. Hovedpremien i konkurransen er 250 000 CAD, en verdensomspennende reise for to personer, vel som en valgfri Chevrolet, som ble brukt som transportmiddel under kappløpet, til hvert av lagmedlemmene. Jon Montgomery, programleder i alle foregående sesonger, ledet også den fjerde sesongen av programmet.

Sesongen hadde premiere 28. juni 2016.

Kjæresteparet Stephanie "Steph" LeClair og Kristen McKenzie vant den fjerde sesongen av The Amazing Race Canada. De ble det første kvinnelige laget til å vinne The Amazing Race Canada, i tillegg til det første lesbiske paret til å vinne i The Amazing Race-franchisen.

Produksjon
----------

Startstreken for den fjerde sesongen av The Amazing Race Canada, var ved Frame Lake i Yellowknife.
Den 21. september 2015, kunngjorde CTV at serien ble fornyet med en fjerde sesong under en reunionsshow for den tredje sesongen.

Den fjerde sesongen av The Amazing Race Canada strakk seg 25 000 km gjennom tre land på to kontinenter i løpet av 26 dager. I tillegg besøkte denne sesongen seks provinser og et territorium i Canada. Innspillingen begynte 28. april 2016 og var ferdig 24. mai 2016. Vietnam og Cuba ble besøkt for første gang i The Amazing Race Canada.

### Casting

Castingen for den fjerde sesongen begynte 23. september 2015 med en nettside for innsending og registrering av søknader og auditionvideoer. Søknadsfristen gikk ut 23. november 2015.

Casten inkluderte vinneren av Mrs. Universe 2015 Ashley Callingbull-Burnham, som deltok med hennes far Joel, og Big Brother Canada 1-deltagerne Jillian MacLaughlin og Emmett Blois, som respektiv vant og kom på tredjeplass. Lowell Taylor, som reiste med sin kone Julie, ble den første deltageren som er juridisk blind til å delta i The Amazing Race.

### Markedsføring

Chevrolet, Bank of Montreal og Mentos fortsatte som sponsorer av The Amazing Race Canada. I tillegg ble Hotels.com og Mountain Equipment Co-op nye sponsorer av kappløpet.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk og annonsert av CTV.

| Lag | Relasjon | Plassering (Etappevis) | Veisperringer |
| --- | --- | --- | --- |
| 1 | 2 | 3 | 4 | 5 | 6 | 7ε | 8+ | 9 | 10+ | 11 |
| Steph & Kristen | Kjærester | 2 | 6 | 2 | 2 | 1 | 1 | 1⊃ | 3 | 2⊃ | 1 | 1 | Steph 7, Kristen 6 |
| Jillian & Emmett | Eks-kjærester | 1 | 1 | 4 | 7 | 2 | 2 | 4⊂⋑ | 1 | 1⋑ | 3 | 2 | Jillian 6, Emmett 7 |
| Joel & Ashley | Far/Datter | 4 | 4 | 1 | 5 | 4 | 6 | 3⋐ | 2 | 4⊂ | 2 | 3 | Joel 7, Ashley 6 |
| Frankie & Amy | Mor/Datter | 6 | 3 | 5 | 4 | 3 | 5ə | 5 | 4**–** | 3 | 4**–** |  | Frankie 5, Amy 6 |
| Rita & Yvette | Tvillinger | 7 | 8 | 6 | 3 | 5 | 4 | 2 | 5 | 5⋐ |  | Rita 5, Yvette 5 |
| Julie & Lowell | Gift | 5 | 7 | 7 | 6 | 6 | 3 | 6 |  | Julie 5, Lowell 4 |
| Kelly & Kate | Bestevenninner | 9 | 9 | 3 | 1 | 7 |  | Kelly 4, Kate 3 |
| Anne & Tanya | Bestevenninner/Mødre | 8 | 5 | 8 | 8 |  | Anne 3, Tanya 2 |
| Stéphane & Antoine | Far/Sønn | 3 | 2 | 9 |  | Stéphane 2, Antoine 2 |
| Anthony & Brandon | Bestevenner | 10 |  | Anthony 1, Brandon 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe.
* En lilla ε ved lagplassering, indikerer at laget brukte Fripass i den etappen. Ved etappenummer, indikerer at laget måtte levere fra seg Fripasset uten å ha brukt den. En rosa ə indikerer at laget tidligere fikk det andre Fripasset, og valgte å bruke det i den etappen.
* En oransje + ved etappenummer, indikerer at det var en Face Off i den etappen. En oransje - ved lagplassering indikerer at laget tapte Face Off-oppgaven og fikk en tidstraff etter oppgaven.
* En brun ⊃ eller en cyan ⋑ indikerer at laget brukte en av de to U-svingene. En brun ⊂ eller en cyan ⋐ indikerer at laget ble U-svingt.
* Et understreket etappenummer indikerer at det ikke var obligatorisk hvile mellom etappene og ble beordret videre. Førsteplassen fikk en premie i den etappen.

Premier
-------

Premiene ble gitt til laget som kom på førsteplass i de respektive etappene. Alle reisepremiene ble sponset av Hotels.com.

* **Etappe 1** - Tur for to til London, Storbritannia
* **Etappe 2** - Tur for to til Paris, Frankrike
* **Etappe 3** - Tur for to til Tokyo, Japan
* **Etappe 4** - Tur for to til Los Angeles, USA
* **Etappe 5** - Tur for to til New York, USA
* **Etappe 6** - Tur for to til Delhi, India
* **Etappe 7** – Tur for to til Roma, Italia
* **Etappe 8** - Tur for to til Cancun, Mexico
* **Etappe 9** - Tur for to til Mexico by, Mexico
	+ **Teen Driver System-oppgave** - CA$5 000. Premien ble gitt til Jillian & Emmett og Frankie & Amy etter at de endte likt på oppgaven.
* **Etappe 10** - Tur for to til Sydney, Australia
* **Etappe 11** - CA$250 000, en jorden rundt-reise for to med hotellopphold levert av Hotels.com og hver sine valgfrie Chevrolet som ble brukt som transportmiddel under kappløpet.

Sammendrag
----------

### Etappe 1 (Nordvestterritoriene → Alberta)

Reisekartet for The Amazing Race Canada 4.
I Jasper, besøkte lagene Jasper Skytram for å gjennomføre etappens første Veisperring.
* Yellowknife, **Nordvestterritoriene** Nordvestterritorienes flagg, **Canada** Canadas flagg (Frame Lake) (Startstreken)
* Yellowknife (Prince of Wales Northern Heritage Centre – Seremoniell sirkel)
* Yellowknife (Nordvestterritorienes lovgivende forsamling)
* Yellowknife (Yellowknife lufthavn) til Edmonton, **Alberta** Albertas flagg (Edmonton internasjonale lufthavn)
* Edmonton (Edmonton internasjonale lufthavn) til Jasper (Jasper jernbanestasjon)
* Jasper (Jasper Skytram) >Veisperring< Hvem er klar til å henge litt utenfor?
* Jasper nasjonalpark (Athabasca)
* Jasper nasjonalpark (Two Valley Creek Canyon) >Veisperring< Hvem er klar til å lete både høyt og lavt?
* Jasper nasjonalpark (Pyramid Lake – Pyramid Island) >Pit-Stop (Etappe 1)<

I sesongens første Veisperring, måtte et lagmedlem bli utstyrt med strikk og reise med Jasper Skytram sammen med det andre lagmedlemmet. Halvveis oppe i fjellet, ville banen stoppe og lagmedlemmet som utførte oppgaven, ville så klatre ut av vognen og krysse en monkeybar under vognen til deres neste ledetråd på den andre siden. Kun tre lag var tillatt ombord i vognen samtidig. Hvis de falt, måtte de vente i kø på neste vogn. I etappens andre Veisperring, måtte det andre lagmedlemmet rappellere ned juvet og deretter lete i dalen etter en representant fra Parks Canada som ville gi dem en skredsøker. Så måtte de bruke den til å finne en av tre metallbokser som inneholdt deres neste ledetråd.

**Tilleggsoppgaver:**

* Ved Nordvestterritorienes lovgivende forsamling, måtte lagene finne et treskilt der det stod en hilsen skrevet på Weledeh, et lokalt First Nations-dialekt: «hotìa dechı̨nta k’èahdè» ("reis trygt gjennom landet"). Deretter måtte de lete i den nærliggende skogen etter skilt, som hang i trær og inneholdt ord fra det samme språket og deres engelske betydning, med ordene som stod på treskiltet. Så måtte de korrekt resitere hilsenen på engelsk til en eldre med kompetanse i urspråket for å motta neste ledetråd, som også inneholdt et kredittkort fra Bank of Montreal, som fungerte som lagenes kilde til penger under resten av kappløpet.
* Ved jernbanestasjonen i Jasper, måtte lagene velge en merket Chevrolet Colorado "Z71".
* Ved Athabasca, måtte lagene padle nedover elven for å finne deres neste ledetråd.

### Etappe 2 (Alberta)

I Calgary, måtte et lagmedlem rappellere ned fra Calgary Tower i etappens veisperring.
* Jasper (Jasper Park Informasjonssenter)
* Jasper (Jasper Park Informasjonssenter) til Calgary (Calgary rådhus)
* Calgary (The Bow − Wonderland) >Veisperring< Hvem føler de har kontroll?
* Calgary (Beatnik Bus – McDougall Centre eller Harley Hotchkiss Gardens eller Century Gardens) >Fripass< >Veivalg< Svømme eller Simulere
* Calgary (National Music Centre (Studio Bell)) >Pit-Stop (Etappe 2)<

I denne etappens Veisperring, måtte lagene dra til Calgary Tower. Der måtte et lagmedlem rappellere ned fra toppen av Calgary Tower. Når de var trygt nede på bakken igjen, ville Seefar, maskoten til Calgary Tower, gi dem neste ledetråd. I sesongens eneste Fripass-oppgave, måtte lagene dra til Canada Boy Vinyl. Der måtte lagene lete gjennom tretten kasser med nylagde vinylplater, samtidig som platene måtte legges i albumcover, etter to Fripass, et hjelpemiddel som laget kan bruke til å hoppe over en oppgave helt fram til den åttende etappen. Det andre Fripasset, må de gi til et annet lag før slutten av den femte etappen. I sesongens første Veivalg, måtte lagene velge mellom *Swim* (Svømme) eller *Sim* (Simulere). I *Swim*, måtte lagene dra til Sam Livingston Fish Hatchery ved Bow Habitat Station. Der måtte lagene bruke en barriere til å samle en stim med røye inn i et avgrenset område. Når dette var gjort, måtte de bruke håv til å frakte dem til en kurv. Når all fisken var oppe i kurven, ville de motta neste ledetråd. I *Sim*, måtte lagene dra til Mayland Heights Campus ved Southern Alberta Institute of Technology. Der måtte lagene bruke en treningssimulator for kran til å frakte last gjennom en løype på en simulert byggeplass uten å treffe noen hindringer. Når begge på laget hadde gjennomført kurset på en total tid på seks minutter, ville de motta neste ledetråd.

**Tilleggsopplysning:**

* I løpet av Pit-Stop, ble lagene fraktet til informasjonssenteret til Jasper Park for å starte denne etappen.

**Tilleggsoppgaver:**

* Ved informasjonssenteret til Jasper Park, måtte lagene skrive seg på en av tre busser til Calgary.
* Ved ankomst i Calgary, ble lagene tatt i mot av Calgarys ordfører, Naheed Nenshi, som ville gi dem et bilde av en skulptur. Lagene måtte finne ut at skulpturen var Wonderland ved The Bow. Der ville de finne neste ledetråd.
* Etter Veisperringen, måtte lagene spore opp Beatnik Bus, en mobil platebutikk, ved hjelp av lokalbefolkningens mobiltelefoner til å sjekke opp sosiale medier etter hint om hvor bussen befant seg. Bussen stoppet i ti minutter ved tre forskjellige steder i sentrum; McDougall Centre, Harley Hotchkiss Gardens og Century Gardens. Når lagene hadde funnet bussen, ville de motta neste ledetråd etter å ha hørt en framføring av den lokale artisten SAVK.

### Etappe 3 (Alberta → Vietnam)

I Cái Bè, besøkte lagene byens flytende marked for å gjennomføre en handleoppgave.
* Calgary (Fredsbrua)
* Calgary (Calgary internasjonale lufthavn) til Ho Chi Minh-byen, **Vietnam** Vietnams flagg (Ho Chi Minh internasjonale lufthavn)
* Cái Bè (Turisthavn)
* Cái Bè til Cai Lậy (Cái Bè flytende marked)
* Tân Phong (Tân Phong Fergeterminal) til Cái Bè (Cái Bè fergeterminal) >Veisperring< Hvem har en stødig hånd?
* Cái Bè (Cái Bè Landmarked) >Fartsdump< Kelly & Kate >Veivalg< Hydrert eller Vibrere
* Cái Bè (Mekong Lodge) >Pit-Stop (Etappe 3)<

I denne etappens Veisperring, måtte et lagmedlem bruke flagg til å herde 20 ender inn i et merket innhegning. Når de hadde klart det, fikk de neste ledetråd. Som Fartsdump i denne etappen, måtte Kelly & Kate bære 20 levende frosker gjennom markedet til en merket bod. Når froskene var levert, kunne de fortsette kappløpet. I denne etappens Veivalg, måtte lagene velge mellom *Hydrate* (Hydrert) eller *Vibrate* (Vibrere). I *Hydrate*, måtte lagene laste 60 kokosnøtter ombord i en merket sampan og deretter ro ned kanalen til en merket kai. Der måtte kokosnøttene losses av og fraktes til en kokosvannhytte. Når kokosnøttene var levert, fikk de neste ledetråd. I *Vibrate*, måtte lagene dra til Phuoc An-tempelet. Der måtte lagene lære seg og framføre en tradisjonell, vietnamesisk trommedans. Når dommerne mente at dansen var riktig gjennomført, fikk de neste ledetråd.

**Tilleggsopplysning:**

* I løpet av Pit-Stop, ble lagene fraktet til Fredsbrua for å starte denne etappen.

**Tilleggsoppgaver:**

* Ved havnen i Cái Bè, måtte lagene registrere seg på for en vanntaxi, med avreise neste morgen i den rekkefølgen de registrerte seg.
* Ved det flytende markedet i Cái Bè, mottok lagene en handleliste, skrevet på vietnamesisk med fire gjenstander; en keramikkstatue, gjæret tofu, en kurv med frukt og en 10 kg-pose med ris. Lagene måtte lete rundt på markedet etter gjenstandene og deretter levere dem til en mann som het mr. Tam, som holdt til på øyen Tân Phong. Hvis lagene hadde levert riktige gjenstander, ville han gi dem neste ledetråd.
* Fra Tân Phong, måtte lagene dra med ferge tilbake til Cái Bè der de ville finne neste ledetråd ved fergeterminalen.
* Etter Veivalget, måtte lagene dra med vanntaxi til Mekong Lodge og etappens Pit-Stop.

### Etappe 4 (Vietnam)

I Ho Chi Minh-byen, fant lagene etappens Pit-Stop ved byens rådhus.
* Cái Bè (Mekong Lodge til Turisthavn)
* Cái Bè (Cái Bè Busstasjon) til Ho Chi Minh-byen (Western Region Busstasjon)
* Ho Chi Minh-byen (Chợ Lớn – Bà Thiên Hậu-tempelet)
* Ho Chi Minh-byen (Hjørnet av Lý Chính Thắng Street og Nguyễn Thông Street) >Veisperring< Hvem føler seg som et verktøy?
* Ho Chi Minh-byen (Distrikt 1 – Quán Ốc A Sòi) >Veivalg< Flip-Flop eller V-Pop
* Ho Chi Minh-byen (Ho Chi Minh-byen rådhus) >Pit-Stop (Etappe 4)<

I denne etappens Veisperring, måtte et lagmedlem riktig montere en scooter, ved hjelp av bruksanvising skrevet på vietnamesisk og en ferdigmontert scooter som referanse. Når scooteren deres var riktig montert, ville mekanikeren gi dem neste ledetråd. I denne etappens Veivalg, måtte lagene velge mellom *Flip-Flop* eller *V-Pop*. I *Flip-Flop*, måtte lagene dra til Glow Skybar. Der måtte lagene se en demonstrasjon av Flair bartending-show av barens signaturcocktail *Hello Vietnam*. Lagene måtte så gjenskape showet og drinken nøyaktig for å motta neste ledetråd. I *V-Pop*, måtte lagene dra til Kingdom Karaoke. Der måtte hvert lagmedlem memorere et vers av V-Poplåten «Shine Your Light» og deretter framføre karaoke foran publikum. Hvis sangen ble riktig sunget, ville de motta neste ledetråd.

**Tilleggsoppgaver:**

* Ved Bà Thiên Hậu-tempelet, måtte lagene velge to fuglebur og slippe løs fuglene for å motta deres neste ledetråd.
* Ved Quán Ốc A Sòi, fikk lagene en tallerken med friterte sirisser, skolopendere, ormer og en flaggermus. Lagene måtte konsumere måltidet før de fikk en rød boks som inneholdt to levende røde palmesnutebillelarver (kjent i Vietnam som kokoslarver). Hvert lagmedlem måtte spise en larve for å motta neste ledetråd.

### Etappe 5 (Vietnam → Britisk Columbia)

På Haida Gwaii, besøkte lagene Haida Heritage Centre for å gjennomføre etappens Veisperring.
* Ho Chi Minh-byen (23. september-parken)
* Ho Chi Minh-byen (Tan Son Nhat internasjonale lufthavn) til Sandspit, Haida Gwaii, **Britisk Columbia** Britisk Columbias flagg, **Canada** Canadas flagg (Sandspit lufthavn)
* Skidegate, Graham Island (Haida Heritage Centre) >Veisperring< Hvem vil ha litt innsideinformasjon?
* Skidegate (Spirit Lake Trail)
* Sjøfly Queen Charlotte City (Queen Charlotte City Havn) til Prince Rupert (Prince Rupert/Seal Cove Vannflyplass)
* Prince Rupert (Rådhus – Statue av Charles Melville Hay) >Veisperring< Hvem er klar til å rulle seg rundt?
* Port Edward (North Pacific Cannery Nasjonalhistorisk Sted) >Pit-Stop (Etappe 5)<

I etappens første Veisperring, måtte et lagmedlem lytte til seks Haida-fortellere, som hver ville fortelle historien som var utskåret på en av totempålene som står utenfor Haida Heritage Centre, i tillegg til navnet på treskjæreren som hadde laget totempålen: Ron Wilson, Tim Boyko, Jim Hart, Guujaaw, Garner Moody og Norman Price. Deretter måtte de korrekt identifisere alle seks totempålene ved å fortelle hvem som hadde laget dem til en dommer for å motta neste ledetråd. I etappens andre Veisperring, måtte lagene dra til Cow Bay Marina og ta vanntaxi, med avreise hvert 20. minutt, til en tømmerbom flytende midt i bukten. Der måtte det andre lagmedlemmet velge en merket løype og styre en liten slepebåt utstyrt med et doserskjær for å finne tre små tømmerflåter merket med et rødt flagg og frakte dem til transportsjefen. Når alle tømmerflåtene var levert, ville transportsjefen gi dem neste ledetråd.

**Tilleggsopplysning:**

* I løpet av Pit-Stop, ble lagene fraktet til 23. september-parken for å starte denne etappen.

**Tilleggsoppgaver:**

* Ved havnen i Skidegate, måtte lagene velge en merket Chevrolet Volt.
* Ved Spirit Lake Trail, måtte lagene sette sammen to verk av Haidakunst for å motta neste ledetråd.
* Etter ankomst i Prince Rupert, måtte lagene velge en merket Chevrolet Camaro.

### Etappe 6 (Britisk Columbia → Ontario)

I Hamilton, måtte et lagmedlem fly en de Havilland Chipmunk ved Canadian Warplane Heritage Museum.
* Prince Rupert (Sunken Gardens Park)
* Prince Rupert (Prince Rupert lufthavn) til Toronto, **Ontario** Ontarios flagg (Toronto Pearson internasjonale lufthavn)
* Hamilton (Bank of Montreal Hamilton Hovedkontor)
* Hamilton (Canadian Warplane Heritage Museum) >Veisperring< Hvem er den beste baksetesjåføren?
* Hamilton (Bayfront Park) >Veivalg< Kunstrock eller Tørrdokk
* Hamilton (Dundurn Castle) >Pit-Stop (Etappe 6)<

I denne etappens Veisperring, måtte et lagmedlem, sammen med en instruktør, fly en de Havilland Chipmunk til en høyde på 2 000 fot. Der ville lagmedlemmet overta styringen på flyet og riktig gjennomføre en 360 graders bratt kurve samtidig som de måtte holde en konstant hastighet og høyde mellom 1 800 og 2 200 fot. Hvis de klarte oppgaven, ville de motta neste ledetråd ved landing. I denne etappens Veivalg, måtte lagene velge mellom *Art Rock* (Kunstrock) eller *Dry Dock* (Tørrdokk). I *Art Rock*, måtte lagene dra til Collective Arts Brewing. Der måtte lagene gjenskape et kunstverk av spraymaling ved hjelp av sjablonger for å legge fargede lag i en bestemt rekkefølge. Hvis arbeidet deres var lik kunstverket, kunne de ta med kunstverket til en scene i bryggeriet og motta neste ledetråd fra bandet Elliott BROOD. I *Dry Dock*, måtte lagene dra til Heddle Marine Service og gå inn i en tørrdokk. Etter å ha tatt på seg verneutstyr, måtte hvert lagmedlem riktig sveise en 20 cm del av en konstruksjonsstål. Arbeidet deres ville bli inspisert for luftlekkasjer og når begge sine seksjoner bestod inspeksjonen, ville de motta neste ledetråd.

**Tilleggsopplysning:**

* I løpet av Pit-Stop, ble lagene fraktet til Sunken Gardens Park for å starte denne etappen.

**Tilleggsoppgaver:**

* Ved BMOs hovedkontor i Hamilton, mottok lagene en videomelding fra sine kjære hjemme på en tablet-PC som informerte dem om deres neste destinasjon; Canadian Warplane Heritage Museum.
* Ved Bayfront Park, måtte lagene ta del i en tredelt oppgave fra sponsoren Mountain Equipment Co-op. Først måtte lagene sykle langs en sti til en merket båtslipp, hvor de så måtte padle en kajakk over havnen. Til slutt, måtte begge på laget klatre opp en klatrevegg og ringe i en bjelle for å motta neste ledetråd.

### Etappe 7 (Ontario)

I Kingston, måtte lagene lete i fengselscellene til Kingston Penitentiary etter neste ledetråd.
* Burlington (Aldershot GO Stasjon) til Toronto (Union Station)
* Toronto (Union Station) til Kingston (Kingston Jernbanestasjon)
* Kingston (Springer Market Square)
* Kingston (Clarence Street) >Veivalg< På banen eller Offshore
* Kingston (Kingston Penitentiary) >Dobbel U-sving< Steph & Kristen u-svingte Jillian & Emmett og Jillian & Emmett u-svingte Joel & Ashley
* Kingston (Bellevue House) >Veisperring< Hvem vil være først?
* Kingston Mills (Rideaukanalen – Kingston Mills Sluse) >Pit-Stop (Etappe 7)<

I denne etappens Veivalg, måtte lagene velge mellom *On the Field* (På banen) eller *Offshore*. I *On The Field*, måtte lagene dra til Nixon Field ved Queen´s University. Der måtte lagene ta på seg Bumperz og utføre en rekke boblefotballøvelser mot Queen´s University kvinnefotballspillere. De måtte utføre en salto, sentre en fotball til hverandre og til slutt score et mål mens keeper forsøkte å takle det scorende lagmedlemmet. Hvis de klarte å gjennomføre øvelsene på under 25 sekunder, ville universitetets maskot, Boo Hoo the Bear, gi dem neste ledetråd. I Offshore, måtte lagene dra til Kingston Yacht Club. Der måtte lagene rigge en seilbåt. Når seilbåten var godkjent, måtte de seile den ut til en bøye for å hente neste ledetråd. I denne etappens Veisperring, måtte et lagmedlem kle seg som Canadas første statsminister; John Macdonald. Så måtte de memorere og korrekt deklamere en av Macdonalds taler, som inkluderte å ringe i en bjelle, til et publikum for å motta neste ledetråd.

**Tilleggsoppgaver:**

* Etter ankomst i Kingston, måtte lagene dra til Springer Market Square, der de ville motta neste ledetråd 09:30 neste morgen. På den tiden, måtte de lete på markedet etter boden til Vaders lønnesirup for å finne neste ledetråd.
* Ved Clarence Street, ville lagene finne seks Chevrolet Cruzes, hver med en firesifret kode på registreringsskiltet som samsvarte med en låst boks med en tablet-PC inni. Når lagene fant den riktige koden til å åpne boksen, kunne de bruke appen myChevrolet på tableten til å låse opp bilen, som var deres transportmiddel for resten av etappen.
* Ved Kingston Penitentiary, måtte lagene lete blant 400 fengselsceller etter en av seks celler som inneholdt deres neste ledetråd.

### Etappe 8 (Ontario → Cuba)

I Havanna, fant lagene etappens Pit-Stop ved La Divina Pastora.
* Kingston (Kingstons rådhus)
* Kingston (Kingston Jernbanestasjon) til Toronto (Toronto Pearson Terminal 1 Stasjon)
* Toronto (Toronto Pearson internasjonale lufthavn) til Havanna, **Cuba** Cubas flagg (José Martí internasjonale lufthavn)
* Havanna (Castillo de la Real Fuerza) >Veivalg< Sukker eller Riste
* Havanna (Gamle Havanna – Cámara Oscura)
* Havanna (Hotel Ambos Mundos)
* Havanna (Habana del Este – Playas del Este (Mi Cayito)) >Face Off<
* Havanna (Pedrito's Max Brakes) >Veisperring< Hvem er klar til å forsegle avtalen?
* Havanna (El Morro – Restaurante La Divina Pastora) >Pit-Stop (Etappe 8)<

I denne etappens Veivalg, måtte lagene velge mellom *Sugar* (Sukker) eller *Shake* (Riste). I *Sugar*, måtte lagene dra til Havana Club Rum Museum. Der måtte de, ved hjelp av en manuell kvern, presse 15 liter saft fra sukkerrør. Så måtte de bære to brett med drinker til Park Humboldt. Når drinkene var levert, måtte de tilbake til museet for å motta neste ledetråd. I *Shake*, måtte lagene dra til Park Humboldt. Der måtte lagene lære seg en casino salsa-koreografi. Når de hadde gjennomført koreografien riktig, ville de motta neste ledetråd. I denne etappens Face Off, måtte lagene duellere mot hverandre i en strandvolleyballkamp. Laget som først fikk 15 poeng, ville motta neste ledetråd. Det siste, tapende laget ved Face Off-oppgaven, måtte snu et timeglass og vente til sanden hadde rent ut før de fikk neste ledetråd. I denne etappens Veisperring, måtte et lagmedlem se en demonstrasjon og deretter lage tre motorpakninger fra gamle dekk. Når pakningene var godkjent, ville de motta neste ledetråd.

**Tilleggsoppgaver:**

* I løpet av Pit-Stop, ble lagene fraktet til Kingstons rådhus for å starte denne etappen.

**Tilleggsoppgaver:**

* Ved Castillo de la Real Fuerza, måtte lagene finne en modellbåt av den canadiske skonnerten *Bluenose*. Når de hadde funnet den, ville de motta neste ledetråd.
* Ved Cámara Oscura, måtte lagene lytte til en guidet tur og få øye på et Race-flagg hengende utenfor Hotel Ambos Mundos. Guiden ville fortelle dem at hotellet er stedet for Ernest Hemingway-museet, inne på rom 511. Dit måtte lagene dra for å finne neste ledetråd.

### Etappe 9 (Cuba → Nova Scotia)

Ved Louisbourg, besøkte lagene festningen Louisbourg for å gjennomføre en oppgave.
* Havanna (José Martí internasjonale lufthavn) til Sydney, **Nova Scotia** Nova Scotias flagg, **Canada** Canadas flagg (J.A. Douglas McCurdy Sydney lufthavn)
* Sydney (Canadian Coast Guard College) >Fartsdump< Rita & Yvette >Veivalg< Føl på rytmen eller Føl det brenne
* Iona (Highland Village Museum – Svarthus) >Dobbel U-sving< Steph & Kristen u-svingte Joel & Ashley og Jillian & Emmett u-svingte Rita & Yvette
* Louisbourg (Festningen Louisbourg)
* Louisbourg (Louisbourg Fyrtårn) >Pit-Stop (Etappe 9)<

Som Fartsdump i denne etappen, måtte Rita & Yvette de levere to sekker med brev fra kadetter til postkontoret på Christmas Island. Så måtte de stemple brevene med kontorets berømte poststempel. Når arbeidet var utført, kunne de fortsette kappløpet. I denne etappens Veivalg, måtte lagene velge mellom *Feel the Rhythm* (Føl på rytmen) eller *Feel the Burn* (Føl det brenne). I begge veivalgsoppgavene, måtte lagene dra til Highland Village Museum i Iona og ikle seg tradisjonelle antrekk. I *Feel the Rhythm*, måtte lagene lære seg og korrekt framføre en tradisjonell, skotsk høylandsdans sammen med en dansetropp for å motta neste ledetråd. I *Feel the Burn*, måtte lagene gjennomføre tre øvelser fra Highland Games. I Caber Toss, måtte hvert lagmedlem kaste en stolpe innenfor to fastlagte linjer. I Farmer´s Walk, måtte de bære eller flytte to tunge tømmerstokker (større tømmerstokker for mennene) to runder rundt en bane, eller fire runder hvis de valgte å bære en tømmerstokk. I Shot Put, måtte de kaste en svært tung stein på ett av to merker. Når oppgavene var gjennomført, fikk de neste ledetråd.

**Tilleggsoppgaver:**

* Ved ankomst ved J.A. Douglas McCurdy Sydney lufthavn, måtte lagene velge en Chevrolet Malibu 2016-modell, som var deres transportmiddel i denne etappen. Lagene ble informert om at kjørelengden deres i denne etappen ville bli målt ved hjelp av Chevrolet Teen Driver System. Laget som hadde den korteste kjørelengden i denne etappen, ville motta CA$5 000.
* Ved Canadian Coast Guard College, måtte lagene velge et fartøy og ta del i kystvaktens redningsøvelse. Lagene måtte lede kapteinen deres til en av to avmerkede steder ved å kun bruke maritime uttrykk. Etter å ha funnet fram til stedet, måtte et lagmedlem svømme ut og redde opp en dummy. Ved land igjen, måtte de levere dummyen til en ventende ambulanse. Hvis de hadde reddet opp dummyen fra riktig sted, ville de motta neste ledetråd.
* Ved festningen Louisbourg, måtte lagene ikle seg gammeldags, fransk militæruniform. Så måtte rulle seks tunge tretønner fylt med simulert krutt gjennom eiendommen og til toppen av festningen. Når alle tønnene var levert, avfyrte de en kanon ved kreneleringen før de fikk neste ledetråd.

### Etappe 10 (Nova Scotia → New Brunswick)

I Saint Andrews, besøkte lagene hotellet Algonquin for å spille en runde med golf.
* Sydney (Sydney Harbour Boardwalk – Merchant Mariner-monumentet)
* Sydney til Saint John, **New Brunswick** New Brunswicks flagg
* Saint John (Saint John City Market) >Veivalg< 1867 eller 1869
* Saint Andrews (Algonquin Resort Golf Club – 12. hull) >Face Off<
* Saint Andrews (Kingsbrae Hortikulturelle hage – Lukt og følsomhetshage) >Veisperring< Hvem kan sanse denne ledetråden?
* Saint Andrews (Passamaquoddy Bay – Indian Point) >Pit-Stop (Etappe 10)<

I denne etappens Veivalg, måtte lagene velge mellom *1867* eller *1879*. I *1867*, måtte lagene dra til Moosehead Breweries. Der måtte lagene velge en av fem unik merkete ølflasker og plukke ut nok flasker som hadde samme merke som den de hadde valgt til å fylle fem ølkasser. Deretter måtte de stable en pall med ølkasser for å motta neste ledetråd. I *1879*, måtte lagene dra til Crosby's Molasses. Der måtte lagene følge en oppskrift for å forberede en blanding herunder bedriftens signaturmelasse. Hvis de hadde fått riktig konsistens, måtte de trekke blandingen til de hadde laget minst 650 gram med Taffy-godteri for å motta neste ledetråd. I denne etappens Face Off, måtte lagene duellere mot hverandre i en runde med golf. Et lag ville ta vekslende slag for å senke sin ball i hullet og deretter vente på motstanderlaget som ville gjøre det samme. Hvis et lag mistet ballen, ville de motta et straffeslag. Laget som hadde færrest slag, ville motta neste ledetråd. Det siste, tapende laget ved Face Off-oppgaven, måtte snu et timeglass og vente til sanden hadde rent ut før de fikk neste ledetråd. I denne etappens Veisperring, måtte et lagmedlem ta på seg bind for øynene og ha dem på seg under hele oppgaven. Først ville de bli ledet til den ene delen av hagen av sin partner, som ville lese opp de engelske navnene på femten planter som de måtte memorere, hver skjelnes med en unik duft eller tekstur: 

* Kryddersalvie
* Sitronmelisse
* Sitronpelargonia
* «Hen and chicks»
* Gul daglilje
* Kryptimian
* Krypmalurt
* Strutseving
* Smørbukk
* Praktmarikåpe
* Bergmynte
* Monarda
* Timian
* Nellikslekta
* Kattemynte

Deretter måtte de, på egen hånd, følge en ledetau til den andre siden av hagen og korrekt identifisere alle femten plantene ved å lukte og berøre plantene for å motta neste ledetråd. Hvis noen av svarene var feil, ble de ført tilbake til sin partner for å prøve på nytt.

**Tilleggsopplysning:**

* I løpet av Pit-Stop, ble lagene fraktet til Merchant Mariner-monumentet for å starte denne etappen.

**Tilleggsoppgaver:**

* I Sydney, måtte lagene skrive seg på en av to busser til Saint John.
* Etter ankomst i Saint John, måtte lagene velge en merket Chevrolet Spark, som var deres transportmiddel i denne etappen.
* Ved Saint John City Market, måtte lagene finne en merket Hotels.com-bod. Der ble lagene gitt fem fruktkurv som måtte leveres til fem forskjellige hoteller i området. For å finne hotellene, måtte lagene bruke en gitt tablet til å legge inn søkekriterier, som var oppgitt på en leveringslapp på fruktkurvene, inn i filteret på appen til Hotels.com: Château Saint John, Best Western Plus, Hilton Saint John, Delta Brunswick og Howard Johnson Plaza Hotel. Når kurvene var levert, måtte de returnere til bymarkedet for å motta neste ledetråd.
* Etter Veisperringen, måtte lagene bruke handsfreefunksjonen OnStar i deres Chevrolet Spark til å ringe Jon Montgomery, som fortalte dem hvor Pit-Stop for denne etappen var; Passamaquoddy Bay – Indian Point.

### Etappe 11 (New Brunswick → Québec)

I Montréal, besøkte lagene Biosphère Montréal for å gjennomføre etappens første Veisperring.
* Saint John (Saint John lufthavn) til Montréal, **Québec** Québecs flagg (Montréal-Pierre Elliott Trudeau internasjonale lufthavn)
* Saint-Michel (Cirque du Soleils Hovedkvarter)
* Montréal (Bank of Montreals gamle hovedkontor) >Veisperring< Hvem er i boblen?
* Montréal (St-Viateur Bagel) >Veisperring< Bagel kan ikke velges...
* Montréal (Moment Factory)
* Montréal (Mont Royal – Kondiaronk Belvedere) >Pit-Stop (Etappe 11)<

I denne etappens første veisperring, måtte lagene dra til Biosphère Montréal. Der måtte et lagmedlem bruke jumar til å klatre 46 meter opp til observasjonsdekket til museet. Deretter måtte de trekke seg horisontalt over en suspendert kabel til en plattform på den ytre strukturen. Til slutt, måtte de rappellere ned for å hente deres neste ledetråd på utsiden av kulen. I etappens andre veisperring, måtte det andre lagmedlemmet stable tre bestillinger med Montréal-bagel på holderpinner i en bestemt topp-til-bunn rekkefølge etter variant, tre pinner pr. bestilling. Deretter måtte de levere dem til fots, bærende med komplett bestilling hver gang, til tre forskjellige steder i området rundt Mile End. Hvis bagelene ikke var stablet i riktig rekkefølge, ville ikke bestillingen bli akseptert. Når alle leveransene var levert, måtte de vende tilbake til St-Viateur Bagel for å motta neste ledetråd.

**Tilleggsoppgaver:**

* Ved hovedkvarteret til Cirque du Soleil, måtte lagene ikle seg kostyme og utføre en serie med tre Cirque du Soleil-triks. Hvert lagmedlem måtte gjennomføre minst en av oppgavene. Først ble et lagmedlem spent fast til en strikk og måtte sprette for å få nok fart til å nå en trapes. Deretter måtte et lagmedlem rulle en stor ball på tvers av rommet mens de stod på den. Til slutt, måtte et lagmedlem klatre opp en kinesisk påle. Når alle tre oppgavene var gjennomført, fikk de neste ledetråd.
* Ved det gamle hovedkontoret til Bank of Montréal, mottok lagene en kodet melding om BMOs historie og måtte dechiffrere meldingen ved hjelp av en kodebok. Når meldingen var dechiffrert, måtte de lese meldingen til en bankfunksjonær. Hvis meldingen var riktig tydet, ville han gi dem en nøkkel som de da kunne ta med i bankhvelvet og låse opp en bankboks som inneholdt deres neste ledetråd.
* Ved Moment Factory, måtte lagene velge en stasjon med et kontrollpanel og en datamaskin som viste et kart over Canada, Vietnam og Cuba med besøkte byer uthevet. Lagene måtte så plassere plaketter som hver inneholdt ord eller setninger lagene hadde hørt eller lest i løpet av kappløpet, en for hver av etappene, i den tilsvarende plassen på den interaktive overflaten. Mange villende ord og setninger var blandet med plankettene. Når lagene hadde fylt de elleve plassene riktig, ville de motta den siste ledetråden

Eksterne lenker
---------------

* Offisielle nettsider Arkivert 18. september 2016 hos Wayback Machine.

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |